Salgsbetingelser

**Salgsbetingelser Holmsbu Resort**

Dette kjøpet er regulert av de nedenstående salgsbetingelser for forbrukerkjøp av varer over internett. Forbrukerkjøp over internett reguleres hovedsakelig av avtaleloven, forbrukskjøpsloven, markedsføringsloven, angrerettloven, pakkereiseloven og e-handelsloven, og disse lovene gir forbrukeren ufravikelige rettigheter. Lovene er tilgjengelig på [**www.lovdata.no**](http://www.lovdata.no). Vilkårene i nedenstående avtale skal ikke forstås som en begrensning i de lovbestemte rettighetene, men oppstiller de viktigste rettighetene og pliktene for handelen hos oss for begge parter.

Salgsbetingelsene er utarbeidet og anbefalt av [**Forbrukertilsynet**](https://www.forbrukertilsynet.no/lov-og-rett/veiledninger-og-retningslinjer/veiledning-standard-salgsbetingelser-forbrukerkjop-varer-internett).

1. **Generelt**

Salgsbetingelser gjelder for alt salg som gjennomføres gjennom våre nettsider – [Holmsbu Resort - Booking](https://reservations.visbook.com/11231?lang=no) og holmsburesort.no.

**Selger er**: Holmsbu HR Drift AS. Org.nr. 829 215 462

**Kjøper er**: Den personen som er oppgitt som kjøper i bestillingen, og blir i det følgende benevnt som gjest, eller du, deg, din og ditt.

Salgsbetingelsene vil sammen med din bestilling og bestillingsbekreftelse, utgjøre avtalegrunnlag for kjøpet ditt.

Alle priser er inkl. mva der hvor det er aktuelt.

1. **Avtaleinngåelse**

Når en bestilling er fullført på holmsburesort.no og [Holmsbu Resort - Booking](https://reservations.visbook.com/11231?lang=no) er den bindende. Holmsbu Resort er bundet av den prisen som er opplyst til deg ved fullført bestilling og som er bekreftet i bestillingsbekreftelsen din. Holmsbu Resort forbeholder seg retten til å justere prisene som følge av endrede kostander ved økte skatter, og avgifter, eller andre forhold utenfor resortens kontroll.

Avtalen er likevel ikke bindende dersom det har forekommet skrive- eller tastefeil i bestillingsløsningen i nettbutikk eller kjøpers bestilling, og den annen part innså eller burde ha innsett at det forelå en slik feil.

1. **Betaling**

**Spa**  
Totalsummen for bestillingen forfaller umiddelbart til betaling før en bestilling bekreftes. Betaling kan gjennomføres ved bruk av kredittkort eller betaling gjennom Vipps. Hele kjøpesummen blir belastet kortet umiddelbart ved bestilling. Det er ulike regler for refusjon avhengig av produkt eller tjeneste som er kjøpt. Se detaljer i punkt 6.

**Resort / overnatting**  
Avtalt pris betales ved innsjekk. Bankgaranti for den totalt anslåtte kostnaden skal være mottatt i henhold til betingelsene angitt i bestillingsbekreftelsen. Ved for sen betaling påløper renter i henhold til morarenteloven. Resorten forbeholder seg retten til å kreve depositum. Det er ulike regler for refusjon avhengig av produkt eller tjeneste som er kjøpt. Se detaljer i punkt 6.

1. **Betaling med kort**

Vi forplikter oss i utgangspunktet ikke til å oppbevare kortnummer utover det som er nødvendig for å sikre effektiv håndtering av eventuelle problemer med belastning, oppheving av reservasjon og kreditering. Betalinger på holmsburesort.no og [Holmsbu Resort - Booking](https://reservations.visbook.com/11231?lang=no) gjennomføres via vår betalingsformidler Nets.

1. **Levering**

Levering av produkt skjer på det sted og til det tidspunkt som er angitt på ordrebekreftelsen.

Bestilte hotellrom / suite og leiligheter garanteres å være innsjekkingsklare etter klokken 16:00 på ankomstdag og kan disponeres frem til klokken 11:00 på avreisedag.

Rommene kan etter avtale med hotellet disponeres utover dette tidspunkt. Kontakt resepsjonen ved ankomst for å booke sen utsjekk.

Garanterte reservasjoner gjennom betaling fra et firma eller med kredittkort, er hotellet pliktig til å tilby gjesten rom for det bestilte antall netter. Reservasjonen belastes i sin helhet dersom rommet avbestilles, eller ved uteblivelse (NO-SHOW)

1. **Avbestillingsvilkår**

Disse avbestillingsvilkårene er generelle. Enkelte produkter kan ha spesifikke avbestillingsvilkår og vilkår oppgitt direkte på produktet eller tjenesten. Disse vil i så fall ha forrang foran de generelle vilkårene. Alle endringer og avbestillinger skal meddeles skriftlig for å være gyldig.

* Inngang til spa / spapakker. Refusjon er ikke mulig.
* Spabehandling: Kan avbestilles senest 24 timer før behandlingen skal gjennomføres. Etter dette tidspunktet er avbestilling ikke mulig. Dette gjelder også for behandlinger inkludert i egne pakker, både for spa og overnatting. Gyldige avbestillinger refunderes 100 %.
* Booking av overnattingspakker: Kan avbestilles senest 48 timer.  
  Etter kl. 16.00 har Holmsbu Resort rett til å avbestille reservasjoner som ikke er sjekket inn dersom de ikke er garantert med kredittkort eller annet betalingsgaranti, uten å være pliktig til å informere gjesten. No show ansees som ugyldig avbestilling. Reservasjoner som ikke er avbestilt innen fristen vil bli belastet.

Alle avbestillinger eller endringer gjøres ved å kontakte Holmsbu Resort –  per epost på booking@holmsburesort.no

1. **Ansvar for skade**

Bestilleren står økonomisk ansvarlig for skade på lokaler som følge av uaktsomhet eller uforsvarlig opptreden av gjestene.

1. **Tvister**

Alle tvister som måtte oppstå mellom partene i denne avtalen eller på annet grunnlag eller mellom gjester og resorten skal behandles etter norsk rett. Dersom ikke tvisten løses minnelighet skal hotellets eiendoms verneting gjelde.

1. **Force Majeure**

Hendelser utenfor avtalepartenes kontroll – for eksempel streik, lockout, brann etc. som gjør det umulig å oppfylle forpliktelsene i denne avtale – gir rett til å heve avtalen uten erstatningsansvar.

1. **Aldersgrense**

Vi gjør oppmerksom på aldersgrense for å bo på resorten er 18 år.  
Barn og unge må være i følge med foresatt eller ansvarlig over 18 år.  
Fasilitetene i SPA på Holmsbu Resort har 18 års aldersgrense. Dog er det tillat for de over 16 år i følge med foresatte. Vi har egne tider og arrangementer for tilgang barn og unge i vår SPA-avdeling. Se vår hjemmeside holmsburesort.no

1. **Personvernerklæring**

Gjeldende personvernerklæring finnes alltid tilgjengelig på vår hjemmeside –holmsburesort.no

1. **Salgsbetingelser**

Gjeldende kundebetingelser finnes alltid tilgjengelig på vår hjemmeside – holmsburesort.no

1. **Gjesteavtale**

Vi ber alle våre gjester sette seg inn i vårt reglement og gjesteavtale før ankomst.